Finlandia algama temperatures glaciales pel hibiernu: nel sur baxen a -15 °C en xineru y febreru, ente que nel norte de cutiu asítiense per debaxo de -30 °C. Nesta dómina del añu esti territoriu escarez de lluz solar mientres la mayor parte del día; cola llegada del branu y el sol de medianueche calcúlense valores de 15 °C nel norte y en redol a 20 °C nel sur. Sicasí, les temperatures pueden xubir hasta 30 °C.